
	[bookmark: nev]JUHÁSZ DÁVID
Programtervező informatikus
MSc, 3. félév
Eötvös Loránd Tudományegyetem
Informatikai Kar
	






Témavezető:
	Dr. Kozsik Tamás
egyetemi docens, ELTE IK




LLVM programok szuperoptimalizálása

Különböző optimalizációkhoz tartozó elemzések és transzformációk integrálásának egy lehetséges módja a szuperoptimalizáció készítése, mely az eredeti optimalizációk szekvenciális és iteratív alkalmazásánál nagyobb kifejezőerővel rendelkezik. Dolgozatomban egy formális leírást adok az optimalizációk alkalmazásának klasszikus iteratív megközelítésére és a szuperoptimalizációs technikára. Röviden definiálom az adatfolyam-elemzésekhez kapcsolódó alapvető fogalmakat, mivel a szuperoptimalizációk végrehajtása az adatfolyam-elemzések esetén már bevált módszerekre épül. Ezután a szuperoptimalizációs technika formális definíciója mellett a Low Level Virtual Machine (LLVM) fordítási eszköztárhoz készített megvalósítást is bemutatom, mely lehetővé teszi moduláris optimalizációk szuperoptimalizációként történő végrehajtását. Áttekintem a legfontosabb LLVM-specifikus implementációs kérdéseket, valamint ismertetem a keretrendszer használatának módját. A dolgozat függelékeiben többek között a megvalósított keretrendszerrel végzett mérési eredmények kiértékelése is megtalálható.



